পুরো একটি বছর অর্থাৎ বারোটি মাস পার হয়ে এলাম। নুতন বছরের দোরগোড়ায় পৌঁছে স্বভাবত, সবারই মনে হয়, কেমন গেল বছরটা? সেই সঙ্গে আশার ভাবনা, কেমন যাবে সামনের বছরটা? ভালো না মন্দ, না ভালোমন্দ মেশানো। নববর্ষের তত্ত্বকথা অবশ্য বলে: নতুন বছরে নতুন করে সময়ের গর্ভে জন্ম নিয়ে আমরা নতুন উপভোগ্যতায় বাঁচতে চাই। এটাই নববর্ষের দর্শনতত্ত্ব। সেখানে সুন্দরের প্রত্যাশাই বড় হয়ে থাকে। পরবর্তী সময়ের বাস্তবতা যেমনই হোক না কেন।